BIZ ของดี ราคาถูก
สิ่งหนึ่งที่อาจารย์เชื่อเสมอมา และยังเชื่อต่อไปเรื่อยๆ ก็คือ ร้อยละ 98 ของหุ้นที่จดทะเบียนอยู่ในตลาดหุ้น ล้วนเป็นหุ้นที่อยู่ในทิศทางที่เป็นบวก และผู้บริหารมีความตั้งใจที่จะทำให้ธุรกิจเติบโตอย่างยั่งยืน ซึ่งเป็นข้อมูลที่ทำให้อาจารย์ต้องพยายามสืบเสาะ พร้อมกับค้นหาบริษัทดาวเด่น เพื่อทำการประเมินความน่าจะเป็นของหุ้นตัวนั้นๆ
10 ธ.ค. 2559

สภาแมงเม่า : ดร.สมชาย
 
คุณอนุชิต จากพระราม 3 กรุงเทพฯ พูดถึงหุ้น BIZ หรือ บริษัท บิสซิเนสอะไลเม้นท์ จำกัด (มหาชน) มีประเด็นให้คิดอยู่หลายเรื่องด้วยกัน แต่สิ่งที่ผมค่อนข้างสนใจเป็นพิเศษคือการขยับตัวของราคาหุ้นที่เป็นไปในทางดีขึ้นอย่างต่อเนื่อง ซึ่งแสดงให้เห็นว่า หุ้นตัวนี้มีอะไรดีๆ ซ่อนไว้เยอะพอสมควร จึงอยากให้อาจารย์ช่วยประเมินสถานการณ์ของหุ้นตามท้องเรื่องที่เกิดขึ้น เพื่อใช้ประกอบการลงทุนในหุ้นตัวนี้ เพราะวิธีอธิบายของอาจารย์เข้าใจได้ง่าย และยังทำให้ผมฉุกคิดได้เป็นประจำครับ
 
สิ่งหนึ่งที่อาจารย์เชื่อเสมอมา และยังเชื่อต่อไปเรื่อยๆ ก็คือ ร้อยละ 98 ของหุ้นที่จดทะเบียนอยู่ในตลาดหุ้น ล้วนเป็นหุ้นที่อยู่ในทิศทางที่เป็นบวก และผู้บริหารมีความตั้งใจที่จะทำให้ธุรกิจเติบโตอย่างยั่งยืน ซึ่งเป็นข้อมูลที่ทำให้อาจารย์ต้องพยายามสืบเสาะ พร้อมกับค้นหาบริษัทดาวเด่น เพื่อทำการประเมินความน่าจะเป็นของหุ้นตัวนั้นๆ
ถึงกระนั้นก็ต้องยอมรับความจริงว่า ในตลาดหุ้นไม่มีใครเป็นผู้หยั่งรู้ไปหมดทุกเรื่อง และไม่มีใครที่กำหนดทิศทางของหุ้นต้องเป็นแบบนั้น หรือแบบนี้ ส่งผลให้รูปแบบการลงทุนระยะสั้น ระยะกลาง และระยะยาว มีผลต่อผลตอบแทนที่นักลงทุนจะได้รับอย่างมีนัยสำคัญเช่นกันครับ
เหมือนกับการลงทุนในหุ้น BIZ หรือ บริษัท บิสซิเนสอะไลเม้นท์ จำกัด (มหาชน) ซึ่งอาจารย์มองเป็นหุ้นที่เหมาะต่อการลงทุนระยะกลางนั้น มีพื้นฐานมาจากรูปแบบของการสร้างรายได้ และกำไรเป็นรอบๆ ซึ่งเป็นผลมาจากธุรกิจขายเครื่องมือแพทย์ขนาดใหญ่ต้องใช้เวลาในการสั่งซื้อ ติดตั้ง และเก็บเงิน ค่อนข้างนานกว่าธุรกิจซื้อมาขายไป
ผลดังกล่าวทำให้กำไรของบริษัทขึ้นอยู่กับงานในมือ(เหมือนธุรกิจก่อสร้าง) มีการส่งมอบงานเยอะขนาดใหญ่ และประเด็นตรงนี้ก็ดูได้จากผลประกอบการในไตรมาส 3 ปี 59 ซึ่งทำกำไรเพิ่มขึ้นอย่างมโหราฬ ย่อมเป็นกุญแจสำคัญที่บอกให้นักลงทุนรู้ว่า ในปีหน้า BIZ น่าจะเบ่งตัวเลขกำไรได้เพิ่มขึ้นเช่นกัน เพราะมีงานในมือเพื่อรอส่งมอบค่อนข้างเยอะ(อ่านจากข่าวเก่าๆ ที่เคยให้สัมภาษณ์ไว้)
 
(หน่วย : ล้านบาท)
 
ที่สำคัญคือ เมื่อนักลงทุนถอดรหัสจากกำไรต่อที่ 0.25 บาท เทียบกับค่า P/E ที่ระดับ 20 เท่าเป็นอย่างต่ำจะเห็นว่า ราคาเป้าหมายจะอยู่ที่ระดับ 5 บาทเป็นอย่างต่ำ หรือจะบวกพรีเมี่ยมให้อีกนิดหน่อย ความน่าจะเป็นของหุ้นตัวนี้ก็จะอยู่ที่บริเวณ 6 บาทนะครับ
วันนี้ถึงต้องถามตัวนักลงทุนว่า กระบวนการทางความคิดข้างต้น ถูกต้องตามหลักไหม? และน่าเชื่อถือขนาดไหน? คือเรื่องที่นักลงทุนต้องค้นหาด้วยตนเอง!
…
 

กราฟประกอบคอลัมน์ : Aspen, ราคาปิด ณ วันที่ 9 ธ.ค.59